als_Latn dik_Latn sag_Latn
Kosova nuk do ta bëjë me pagesë rrugën e KombitPostuar më: 22 August 2016 13:43
Kosova nuk do të vëndosë taksë për rrugën e Kombit. Ministri i Infrastrukturës, Lutfi Zharku, gjatë një bisede për gazetën “Zëri” është shprehur se as gjatë vitit 2017, Qeveria e Kosovës nuk është duke planifikuar vendosjen e ndonjë takse për shfrytëzimin e autostradës “Ibrahim Rugova”, nga fshati Gjurgjicë, e deri në pikën kufitare në Morinë.
“Së paku deri në fund të vitit 2017 nuk po planifikohet të vendoset ndonjë taksë për shfrytëzimin e autostradës.
Ta them të drejtën aktualisht nga Gjurgjica e deri në Morinë janë 60 kilometra autostradë, dhe sikur tash ta shpallim një tender, unë besoj se nuk do të kemi ndonjë ofertë serioze. Kështu që po presim edhe pak”,- ka thënë ministri Zharku për gazetën “Zëri”.
Në Shqipëri rruga e Kombit do të jetë tashmë me pagesë. Çdo qytetar do të duhet të paguajë një tarifë prej 5 eurosh për të kaluar në të.
Çmimi është konsideruar i lartë, ndërkohë që disa të dhëna treguan se ai ishte më i lartë sesa ishte rekomanduar nga konsulenti.
als_Latn als_Latn als_Latn als_Latn als_Latn als_Latn